Outa eis antwoorde oor miljoene vir 'haglike' ablusiegeriewe by skole | Maroela Media
Die drukgroep Organisation Undoing Tax Abuse (Outa) beweer miljoene rande van die Nasionale Loterykommissie het nie die bedoelde begunstigdes bereik nie, wat nou beteken duisende skoolkinders in Limpopo moet sien kom klaar sonder veilige, werkende ablusiegeriewe.
Die organisasie sê in 'n verklaring hy het in Mei vanjaar oorsigbesoeke aan agt Limpopo-skole gebring, ná hy 'n verslag getiteld "Limpopo Sanitation Report" onder oë gehad het. Die verslag, wat deur die kontrakteur Zibsifusion, aan die kommissie gegee is, het besonderhede bevat oor die vordering wat met die ablusiegeriewe by agt skole in Limpopo gemaak is.
Outa sê gevaarligte het reeds geflikker omdat die kommissie R10 miljoen toegeken het om geriewe by tien skole, nie agt nie, op te rig.
"Dié kommerwekkende onreëlmatigheid het tot ons besoek aan die skole in Limpopo gelei," het Dominique Msibi, Outa se portefeuljebestuurder vir onderwys, Maandag gesê.
Die geld is aan Zibsifusion oorbetaal voordat die vorderingsverslag, wat Maart vanjaar gedateer is, opgestel is.
Outa sê die doel van sy besoek was om die gehalte en vordering van die werk, soos uiteengesit in Zibsifusion se verslag, self te monitor. Hy sê daar is ooglopend min bouwerk gedoen, selfs al hét Zibsifusion reeds die R10 miljoen ontvang. In die meeste gevalle het dit geblyk dat bouwerk eers onlangs, indien enigsins, begin is.
Msibi sê dit laat die vraag ontstaan waarop Zibsifusion se verslag gegrond was.
Outa het, na aanleiding van die besoek, 'n verslag met sy bevindings saamgestel. Dit gee meer besonderhede oor die toestande van ablusiegeriewe by die skole, asook watter werk tussen November verlede jaar, toe Zibsifusion die geld ontvang het, en Mei vanjaar, toe Outa die agt skole besoek het, gedoen is.
Outa sê hy gaan die haglike toestand van ablusiegeriewe aan die groot klok hang.
Hy eis ook dat amptenare van die loterykommissie, wat betrokke was by die beweerde onreëlmatige uitbetaling van miljoene rande, verantwoordbaar gehou word.
"Die bevindings van dié besoek is net die oortjies van die seekoei wat betref ons ondersoek na die Nasionale Loterykommissie," het Msibi gesê.
Dit is HOOG TYD dat sulke soort korruptiewe optredes met mag en mening gepak word TOTDAT die krimininele self-verryking behoorlik gestraf word!!! Le beslag op Bates wat so bekom is, en gee ook Oranje pakkies vir die tronk! Die feit dat daar bykans daagliks nog korrupsie uitgewys word, is ON-RUS-BAREND verby!!! Skitterende werk OUTA!!!
Het hulle ooit tenders aangevra?
Meer as R10miljoen vir ablusiegeriewe by 8 skole. Dit is meer as R1miljoen per skool.
Kry elke leerling nou sy eie toilet?
Alweer 'n projek wat tot selfverryking gelei het.
OUTA dreig ook net om iemand verantwoordbaar te hou. Daar sal niks van kom nie.
Dit het die norm geword om geen les te leer nie. As jy wolwe skaapwaters maak sal bedrog elke keer voorkom. Hierdie is maar net weer die tekens van 'n mentaliteit wat deel is van 'n bepaalde genetiese samestelling. Gebruik die geld waarvoor dit ge-oormerk. Die individue wat die aanstellings van personeel gedoen het moet ook nou aan die pen begin ry. Belastingbetaler.
Net nog n staatsinstelling wat korrup is. Meeste van die geld wat hulle inkry gaan na hul gatsakke toe.